dvale
        
         (botanikk)
Store norske leksikon,Biologi,Vitenskapsgrener i biologien,Botanikk,Plantefysiologi,Plantenes økologi,Tilpasning til abiotisk stress,Hvile hos planter
Hos planter brukes betegnelsen dvale om frø som ikke spirer og om knopper som ikke bryter, fordi de ytre forholdene er ugunstige. Årsaken kan være for lav temperatur eller mangel på fuktighet.
Dvale skiller seg i prinsippet fra hvile, hvor frøspiring og knoppbryting er hemmet av indre årsaker. Både under hvile og dvale er stoffomsetningen og respirasjonen meget lav. Et godt eksempel på forskjellen på hvile og dvale ser vi hos knopper på mange løvtrær. Om høsten og vinteren er disse i hvile, og det nytter ikke da å få knoppene til å bryte når kvistene tas inn i et varmt rom. Utover vinteren vil imidlertid hvilen være avsluttet og knoppene er i dvale. De bryter da så snart kvister blir tatt inn. Tidspunktet for overgang til dvale er forskjellig for de ulike artene av løvtrær. Les mer i Store norske leksikon plante vekst – botanikk